# ทางหลวงแผ่นดินหมายเลข 3481
ทางหลวงแผ่นดินหมายเลข 3481 (คลองหลวงแพ่ง – ปราจีนบุรี) เป็นทางหลวงแผ่นดินที่เชื่อมระหว่างทางหลวงแผ่นดินหมายเลข 304 กับทางหลวงแผ่นดินหมายเลข 319 โดยเริ่มต้นจากเขตหนองจอก กรุงเทพมหานคร ผ่านอำเภอบางน้ำเปรี้ยว จังหวัดฉะเชิงเทรา อำเภอบ้านสร้าง และสิ้นสุดที่อำเภอเมือง จังหวัดปราจีนบุรี

 ประวัติ 
ทางหลวงแผ่นดินหมายเลข 3481 สร้างขึ้นในปี พ.ศ. 2537 ตามพระราชกฤษฎีกากำหนดเขตเพื่อเวนคืนสร้างทางหลวงหมายเลข 3481 ซึ่งแยกมาจากทางหลวงหมายเลข 304 ในเขตหนองจอก สำหรับบรรจบกับทางหลวงแผ่นดินหมายเลข 3293 ในอำเภอบ้านสร้าง เพื่ออำนวยความสะดวกในการสัญจรของประชาชนและอำนวยความสะดวกในการขนส่งสาธารณูปโภคระหว่างกรุงเทพมหานครและจังหวัดฉะเชิงเทรา จังหวัดปราจีนบุรี ซึ่งได้ลงประกาศในราชกิจจานุเบกษาเมื่อวันที่ 13 กันยายน พ.ศ. 2537ราชกิจจานุเบกษา. พระราชกฤษฎีกา กำหนดเขตที่ดินในบริเวณที่ที่จะเวนคืน เพื่อสร้างและขยายทางหลวงแผ่นดินหมายเลข 3481 สายแยกทางหลวงแผ่นดินหมายเลข 304 (หนองจอก) - บรรจบทางหลวงแผ่นดินหมายเลข 3293 (บ้านสร้าง) และสร้างทางหลวงแผ่นดินหมายเลข 3200 สายฉะเชิงเทรา - บางน้ำเปรี้ยว ตอนเลี่ยงเมืองบางน้ำเปรี้ยว พ.ศ. 2537. เล่มที่ 111 ตอนที่ 39 ก, วันที่ 31 กันยายน 2537, หน้า 23-25 โดยทางหลวงแผ่นดินหมายเลข 3293 ที่มีอยู่เดิมนั้น เป็นทางหลวงแผ่นดินที่เชื่อมต่อภายในจังหวัดปราจีนบุรีเอง เมื่อสร้างทางหลวงหมายเลข 3481 ช่วงจากกรุงเทพฯ เสร็จแล้วจึงได้รวมกันกับทางหลวงหมายเลข 3293ราชกิจจานุเบกษา. พระราชกฤษฎีกากำหนดเขตที่ดินในบริเวณที่ที่จะเวนคืน เพื่อสร้างและขยายทางหลวงแผ่นดินหมายเลข 3293 สายแยกทางหลวงแผ่นดินหมายเลข 317 (ปราจีนบุรี) - บ้านสร้าง ตอนสะพานข้ามคลองบางหลวง พ.ศ. 2536. เล่ม 110 ตอนที่ 228 ก, วันที่ 30 ธันวาคม 2536, หน้า 40-42 ปัจจุบันจึงเหลือระยะทางอยู่เพียงเล็กน้อยเพียง 1.7 กิโลเมตรสืบค้นข้อมูลจาก. ระบบสารสนเทศโครงข่ายทางหลวง ด้วยคำค้นหา 3293. เพื่ออ้อมหมู่บ้านบางพลวง

 รายละเอียดเส้นทาง 

|-
| กรุงเทพมหานคร
| align = "right" | 0.976
| align = "right" | 1.570
|-
| จังหวัดฉะเชิงเทรา
| align = "right" | 15.015
| align = "right" | 24.164
|-
| จังหวัดปราจีนบุรี
| align = "right" | 23.747
| align = "right" | 38.217
|-
|รวม
| align = "right" | 39.738
| align = "right" | 63.951
|}
ทางหลวงแผ่นดินหมายเลข 3481 แต่เดิมเป็นถนนขนาด 2 ช่องจราจรสวนกัน ระยะทาง 63.951 กิโลเมตร เป็นถนนที่มีความสำคัญอย่างมากในการเป็นโครงข่ายเชื่อมโยงการคมนาคมระหว่างกรุงเทพมหานครและจังหวัดปราจีนบุรี และใช้ระยะเวลาในการเดินทางที่น้อยกว่าเมื่อเทียบกับเส้นทางอื่น มีจุดเริ่มต้นในเขตหนองจอก ในชื่อถนนทหารอากาศอุทิศ ต่อเนื่องมายังเขตอำเภอบางน้ำเปรี้ยว จังหวัดฉะเชิงเทรา ในตำบลศาลาแดง ตำบลบางน้ำเปรี้ยว ตำบลโพรงอากาศ ตำบลบางขนาก โดยมีแม่น้ำบางกะกงขั้นเขตจังหวัดปราจีนบุรี เมื่อข้ามแม่น้ำไปแล้วจะอยู่ในเขตอำเภอบ้านสร้าง ตำบลบางแตน ตำบลบางยาง ตำบลบางเตย ตำบลบางกระเบา ตำบลบ้านสร้าง ตำบลบางพลวง เข้าสู่เขตอำเภอเมืองปราจีนบุรี ในตำบลบางเดชะ และตำบลรอบเมือง บรรจบทางหลวงแผ่นดินหมายเลข 319

ปัจจุบันมีการดำเนินการปรับปรุงและขยายช่องทางจราจรจาก 2 ช่องจราจร เป็น 4 ช่องจราจร เนื่องจากสภาพผิวจราจรปัจจุบันที่มีความทรุดโทรมจากการใช้งานมาอย่างยาวนาน และเพื่อส่งเสริมการเชื่อมต่อการขนส่งสินค้าจากกรุงเทพมหานคร เข้าสู่ภาคตะวันออกอีกช่องทางและสามารถเชื่อมต่อไปยังภาคอีสานได้ โดยมีการดำเนินการขยายช่องจราจรและปรับปรุงเส้นทาง อาทิ ช่วงบ้านบางขนาก - ปราจีนบุรี ตอน บ้านบางขนาก - บ้านบางเตย กิโลเมตรที่ 26+800 ถึง 34+800 ตอน บ้านหัวไผ่ - การเคหะฯ ปราจีนบุรี กิโลเมตรที่ 47+200 ถึง 53+300 และช่วงกิโลเมตรที่ 54+450 ถึง 60+200 ช่วงบ้านหัวสะแก - บ้านหัวไผ่ กิโลเมตรที่ 36+700 ถึง 47+200

 รายชื่อทางแยก 

 เขตการควบคุม 
ทางหลวงแผ่นดินหมายเลข 3481 แบ่งเขตการควบคุมออกเป็น 3 ตอน ได้แก่
ช่วงที่ตอนชื่อตอนหลัก กม.ระยะทาง (กม.)หมวดทางหลวงแขวงทางหลวงจังหวัด10100คลองหลวงแพ่ง - ศาลาแดง0+000 - 1+5701.570หมวดทางหลวงร่มเกล้าแขวงทางหลวงกรุงเทพกรุงเทพมหานคร20200ศาลาแดง - บางขนาก1+570 - 25+73424.164หมวดทางหลวงบ้านโพธิ์แขวงทางหลวงฉะเชิงเทราฉะเชิงเทรา30300บางขนาก - ปราจีนบุรี25+734 - 63+95138.217หมวดทางหลวงบ้านสร้างแขวงทางหลวงปราจีนบุรีปราจีนบุรีรวม3 ตอนควบคุมรวมระยะทาง63.951 กม.

 สถานที่สำคัญ 

 จังหวัดฉะเชิงเทรา 

 องค์การบริหารส่วนตำบลศาลาแดง
 องค์การบริหารส่วนตำบลบางขนาก
 สถานีโทรคมนาคมทหาร บางน้ำเปรี้ยว

 จังหวัดปราจีนบุรี 

 โครงการพัฒนาส่วนพระองค์ ตำบลบางแตน
 โรงพยาบาลส่งเสริมสุขภาพตำบลบางแตน
 ฝ่ายส่งน้ำและบำรุงรักษาที่ 2 โครงการส่งน้ำและบำรุงรักษาบางพลวง
 องค์การบริหารส่วนตำบลบางกระเบา
 การไฟฟ้าส่วนภูมิภาคอำเภอบ้านสร้าง
 องค์การบริหารส่วนตำบลบางเดชะ
 โรงพยาบาลส่งเสริมสุขภาพตำบลรอบเมือง
 การไฟฟ้าส่วนภูมิภาคจังหวัดปราจีนบุรี